title: 2012/163/ЕС: Решение на Комисията от 22 март 2012 година за прекратяване на антидъмпинговата процедура във връзка с вноса на някои скрепителни елементи от неръждаема стомана и техните части с произход от Индия

text:
               23.3.2012

               BG

               Официален вестник на Европейския съюз

               L 84/36

         РЕШЕНИЕ НА КОМИСИЯТА
   от 22 март 2012 година
   за прекратяване на антидъмпинговата процедура във връзка с вноса на някои скрепителни елементи от неръждаема стомана и техните части с произход от Индия
   (2012/163/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 9 от него,
   след консултации с Консултативния комитет,
   като има предвид, че:
   1.   ПРОЦЕДУРА

   1.1.   Откриване на процедура

               (1)

               На 13 май 2011 г. с известие, публикувано в Официален вестник на Европейския съюз
                   (2) (наричано по-нататък „известие за откриване на процедура“), Европейската комисия (наричана по-нататък „Комисията“) оповести откриването на антидъмпингова процедура във връзка с вноса в Съюза на някои скрепителни елементи от неръждаема стомана и техните части с произход от Индия (наричани по-нататък „разглежданият продукт“).

               (2)

               В същия ден с известие, публикувано в Официален вестник на Европейския съюз
                   (3), Комисията оповести образуването на антисубсидийна процедура във връзка с вноса в Съюза на определени скрепителни елементи от неръждаеми стомани с произход от Индия и започна отделно разследване.

               (3)

               Антидъмпинговата процедура беше открита вследствие на жалба, подадена на 31 март 2011 г. от European Industrial Fasteners Institute (наричан по-нататък „жалбоподателят“) от името на производители, които представляват повече от 25 % от общото производство в Съюза на някои скрепителни елементи от неръждаема стомана и техните части. Жалбата съдържаше prima facie доказателства за наличие на дъмпинг на посочения продукт и за произтичаща от него съществена вреда, което бе счетено за достатъчно, за да обоснове започването на разследване.

         1.2.   Страни, засегнати от процедурата

               (4)

               Комисията официално извести за откриването на процедурата жалбоподателя, другите известни производители от Съюза, известните производители износители, известните вносители, ползвателите, за които е известно, че са засегнати от процедурата, както и индийските органи. На заинтересованите страни беше предоставена възможност да изложат становищата си в писмена форма и да поискат изслушване в срока, посочен в известието за откриване на процедурата.

               (5)

               На всички заинтересовани страни, които поискаха да бъдат изслушани и показаха, че са налице специални основания, поради които следва да бъдат изслушани, бе дадена такава възможност.

         1.2.1.   Подбор на извадка за производители износители в Индия

               (6)

               Предвид видимо големия брой производители износители в Индия в известието за откриване на процедура беше предвидено да се подбере извадка в съответствие с член 17, параграф 1 от основния регламент за целите на установяването на дъмпинг.

               (7)

               За да може Комисията да реши дали е необходимо изготвяне на извадка и ако е необходимо — да направи подбор, производителите износители в Индия бяха приканени да заявят своя интерес в срок от 15 дни, считано от датата на започване на разследването, и да предоставят основна информация за продажбите си за износ и на вътрешния пазар, за конкретните си дейности, свързани с производството и продажбите на разглеждания продукт, и за наименованията и дейностите на всички свързани с тях дружества, участващи в производството и продажбите на разглеждания продукт през периода 1 април 2010 г.—31 март 2011 г. (наричан по-нататък „разследваният период“ или за краткост — „РП“)

               (8)

               Общо петима производители износители, включително група от свързани дружества в Индия, представиха поисканата информация и изразиха съгласие да бъдат включени в извадката в рамките на срока, определен в известието за откриване на процедура. Тези оказали съдействие дружества съобщиха, че е осъществяван износ на разглеждания продукт за Съюза през разследвания период. Сравнението между данните на Евростат за вноса и обема на износа на разглеждания продукт за Съюза, съобщен за разследвания период от петте оказали съдействие дружества показа, че равнището на съдействие на индийските производители износители се доближава до 100 %. Така че подборът на извадката бе направен въз основа на информацията, представена от тези петима производители износители.

               (9)

               В съответствие с член 17, параграф 1 от основния регламент беше подбрана извадка въз основа на най-големия представителен обем на износа за Съюза на разглеждания продукт, за който е разумно да се очаква, че може да бъде разследван в рамките на наличното време. Въз основа на информацията, получена от производителите износители, Комисията подбра извадка от трима производители износители с най-голям обем на износа за Съюза. Въз основа на информацията от извадката през РП включените в извадката дружества или групи са представлявали повече от 99 % от общия обем на износа на разглеждания продукт за Съюза, съобщен от оказалите съдействие производители износители. Поради това беше счетено, че тази извадка ще позволи да се ограничи разследването до приемлив брой производители износители, които да могат да бъдат разследвани в рамките на наличното време, като се гарантира високо ниво на представителност.

         1.2.2.   Подбор на извадка от оказалите съдействие производители износители в Индия

               (10)

               В съответствие с член 17, параграф 1 от основния регламент бяха проведени консултации със заинтересованите страни и индийските органи относно подбора на извадката. Двамата производители износители, които не бяха включени в извадката, настояха също да бъдат включени в нея. С оглед на представителността на предложената извадка обаче, както бе посочено в съображение 8 по-горе, се стигна до заключението, че не е необходимо да се изменя или разширява извадката.

         1.2.3.   Индивидуално разглеждане на невключените в извадката дружества

               (11)

               Двама съдействащи производители износители, които не бяха включени в извадката, поискаха индивидуално разглеждане и отговориха на антидъмпинговия въпросник в определения срок.

               (12)

               С оглед на заключението, че настоящата антидъмпингова процедура следва да бъде прекратена поради причините, посочени по-нататък, исканията за индивидуално разглеждане не бяха разглеждани допълнително.

         1.2.4.   Подбор на извадка от производители от Съюза

               (13)

               Предвид видимо големия брой производители от Съюза в известието за откриване на процедура беше предвидено да се подбере извадка в съответствие с член 17 от основния регламент за целите на установяването на вреда.

               (14)

               В известието за откриване на процедура Комисията обяви, че е извършила временен подбор на извадка от производители от Съюза. Извадката се състоеше от пет дружества от общо 15-те производители от Съюза, които бяха известни преди започването на разследването, като те бяха подбрани въз основа на техните обем на продажби, размер и географско положение в Съюза. Те представляваха 37 % от общия обем на производството в Съюза по разчетни данни през РП. Заинтересованите страни бяха приканени да прегледат досието и да изразят мнението си относно това доколко удачен е посоченият избор в срок от 15 дни от датата на публикуване на известието за откриване на процедура. Нито една от заинтересованите страни не възрази срещу предложената извадка, включваща пет дружества.

               (15)

               Впоследствие един от петте производители от Съюза, включени в извадката, прекрати своето съдействие. Останалите четири дружества, включени в извадката, представляваха 31 % от общия обем на производството в Съюза по разчетни данни през РП. Поради това извадката беше сметната за представителна за промишлеността на Съюза.

         1.2.5.   Подбор на извадка от несвързани вносители

               (16)

               Предвид потенциално големия брой вносители, участващи в процедурата, в известието за откриване на процедура беше предвидено да се подбере извадка от вносителите в съответствие с член 17 от основния регламент. Двама вносители представиха поисканата информация и изразиха съгласие да бъдат включени в извадката в рамките на срока, определен в известието за откриване на процедура. Поради малкия брой вносители, заявили своя интерес, бе решено да не се подбира извадка.

         1.3.   Отговори на въпросника и проверки

               (17)

               Комисията изпрати въпросници до всички страни, за които бе известно, че са засегнати, и до всички други страни, които заявиха своя интерес в рамките на срока, определен в известието за откриване на процедура. Така че бяха изпратени въпросници на включените в извадката производители износители в Индия, на включените в извадката производители от Съюза, на оказалите съдействие вносители в Съюза и на всички ползватели, за които бе известно, че са засегнати от разследването.

               (18)

               Отговори бяха получени от включените в извадката производители износители и четиримата включени в извадката производители от Съюза. Нито един от вносителите и ползвателите не отговори на въпросника.

               (19)

               Комисията проучи и провери цялата представена от заинтересованите страни информация, счетена за необходима за целите на определянето на дъмпинга, произтичащата от него вреда и интереса на Съюза.

               (20)

               Една от страните заяви, че един от производителите износители е представил прекалено много искания за поверителност и не е предоставил версия с неповерителен характер на своите отговори на въпросника, която да съдържа достатъчно информация. По тази причина следва информацията, предоставена от въпросното дружество, да не се взема предвид, а дружеството да се третира като неоказала съдействие страна в рамките на разследването.

               (21)

               Версията с неповерителен характер на отговорите на въпросния производител износител, която включва първоначален отговор и допълнена версия, основаваща се на писмено искане за повече информация, обаче беше оценена още веднъж и счетена за достатъчно изчерпателна, за да бъде квалифицирана като отговор с неповерителен характер, съдържащ достатъчно информация. Поради тази причина искането беше отхвърлено.

               (22)

               Извършени бяха проверки на място в помещенията на следните страни:

                           Производители в Съюза:

                                       —

                                       Inox Viti di Cattinori Bruno & C.s.n.c., Grumello del Monte, Италия;

                                       —

                                       Bontempi Vibo S.p.A., Rodengo Saiano, Италия;

                                       —

                                       Ugivis S.A., Belley, Франция.

                           Производители износители в Индия:

                                       —

                                       Viraj Profiles Limited, Boisar, Dist. Thane, Махаращра

                                       —

                                       Agarwal Fastners Pvt. Ltd., Vasai (East), Dist. Thane, Махаращра

                                       —

                                       Raajratna Ventures Ltd., Ahmedabad, Гуджарат

         1.4.   Разследван период

               (23)

               Разследването на дъмпинга и вредата обхвана периода 1 април 2010 г.—31 март 2011 г. Изследването на тенденциите, които са от значение с оглед оценката на вредата, обхвана периода от януари 2008 г. до края на РП (наричан по-нататък „разглежданият период“).

         2.   РАЗГЛЕЖДАН ПРОДУКТ И СХОДЕН ПРОДУКТ

   2.1.   Разглеждан продукт

               (24)

               Разглежданият продукт са скрепителни елементи от неръждаема стомана и техните части с произход от Индия, понастоящем класирани в кодове по КН 7318 12 10, 7318 14 10, 7318 15 30, 7318 15 51, 7318 15 61 и 7318 15 70.

         2.2.   Сходен продукт

               (25)

               Установено бе, че разглежданият продукт и произвежданият и продаван на вътрешния пазар в Индия продукт, както и продуктът, произвеждан и продаван на пазара на Съюза от промишлеността на Съюза, имат еднакви основни физически, химически и технически характеристики, както и че са предназначени за едни и същи основни видове употреба. Следователно те бяха приети за сходни по смисъла на член 1, параграф 4 от основния регламент.

         3.   ДЪМПИНГ

   3.1.   Нормална стойност

               (26)

               За определяне на нормалната стойност в съответствие с член 2, параграф 2 от основния регламент Комисията първо определи дали продажбите на сходния продукт на включените в извадката индийски производители износители на независими клиенти на вътрешния пазар са осъществени в представителни обеми, т.е. дали общият обем на тези продажби представлява не по-малко от 5 % от общия обем на техните продажби за износ за Съюза през РП.

               (27)

               За един от включените в извадката производители износители бе установено, че няма представителни продажби на сходния продукт на вътрешния пазар. За посочения производител износител нормалната стойност трябваше да се конструира на основание член 2, параграф 3 от основния регламент.

         3.1.1.   Оказали съдействие производители износители, включени в извадката, чийто обем като цяло на продажбите на вътрешния пазар е представителен

               (28)

               За включените в извадката производители износители с като цяло представителни продажби на вътрешния пазар Комисията впоследствие набеляза видовете на продукта, продавани на вътрешния пазар от производителите износители, които бяха еднакви или пряко сравними с видовете, продавани за износ в Съюза.

               (29)

               Продажбите на вътрешния пазар на конкретен вид на продукта бяха счетени за достатъчно представителни в случаите, когато обемът на този вид на продукта, продаван на вътрешния пазар на независими клиенти през РП, представляваше 5 % или повече от общия обем на сравнимия вид продукт, продаван за износ за Съюза.

               (30)

               След това Комисията провери дали продажбите на вътрешния пазар на засегнатите дружества могат да се считат за извършени при обичайни търговски условия съгласно член 2, параграф 4 от основния регламент. Това бе направено, като за всеки вид на продукта се установи процентът на рентабилните продажби на независими клиенти на вътрешния пазар през разследвания период.

               (31)

               Когато обемът на продажбите на даден вид на продукта, продаван на нетна продажна цена, равна или по-висока от изчислените производствени разходи, съставляваше над 80 % от общия обем на продажбите за дадения вид на продукта, и когато среднопретеглената цена на този вид беше равна или по-висока от производствените разходи, нормалната стойност се основаваше на действителната цена на вътрешния пазар. Тази цена беше изчислена като среднопретеглената стойност на цените при всички осъществени продажби на вътрешния пазар на този вид на продукта през РП, независимо дали тези продажби са били рентабилни или не.

               (32)

               Когато обемът на рентабилните продажби на даден вид на продукта съставляваше 80 % или по-малко от общия обем на продажбите на този вид или когато среднопретеглената цена на този вид беше по-ниска от производствените разходи, нормалната стойност се основаваше на действителната цена на вътрешния пазар, изчислена като среднопретеглената стойност само на рентабилните продажби на този вид.

               (33)

               За видовете на продукта, които не са продавани в представителни количества на вътрешния пазар, нормалната стойност трябваше да се конструира на основание член 2, параграф 3 от основния регламент. За тази цел разходите за реализация, общите и административните разходи (РРОАР) и разумен марж на печалбата бяха добавени към собствените средни разходи на износителя за производство по вид на продукта през РП. В съответствие с член 2, параграф 6 от основния регламент процентът на РРОАР и маржът на печалбата се основаваха на среднопретеглената стойност на РРОАР и маржа на печалбата на продажбите на всеки вид на продукта в обичайни търговски условия за съответния производител износител.

         3.1.2.   Оказал съдействие производител износител, включен в извадката, чийто обем като цяло на продажбите на вътрешния пазар не е представителен

               (34)

               За оказалия съдействие производител износител, чийто обем на продажбите на вътрешния пазар не беше представителен, нормалната стойност беше конструирана в съответствие с член 2, параграф 3 от основния регламент посредством добавяне към собствените разходи на дружеството за производство на сходния продукт на разходите за РОАР и разумен марж на печалба за вид на продукта през РП. В съответствие с член 2, параграф 6 от основния регламент процентът на РРОАР и маржът на печалбата се основаваха на среднопретеглената стойност на РРОАР и маржа на печалбата на продажбите на всеки вид на продукта в обичайни търговски условия за производителя износител.

         3.2.   Експортна цена

               (35)

               Продажните експортни цени бяха определени въз основа на действително платените или подлежащи на плащане цени за разглеждания продукт в съответствие с член 2, параграф 8 от основния регламент.

         3.3.   Сравнение

               (36)

               Сравнението между нормалната стойност и експортната цена беше направено на базата на цената франко завода.

               (37)

               За да се осигури обективно сравнение между нормалната стойност и експортната цена, под формата на корекции надлежно бяха отчетени разликите, които засягат цените и тяхната сравнимост, в съответствие с член 2, параграф 10 от основния регламент.

               (38)

               На тази основа бяха взети предвид разходите за транспорт, навло и застраховка, заготовка, товарене и допълнителни разходи, както и разходите за опаковка, кредит, непосочени във фактурата отстъпки и комисиони, когато това беше приложимо и обосновано.

         3.4.   Дъмпингови маржове

   3.4.1.   За включените в извадката оказали съдействие производители износители

               (39)

               За включените в извадката дружества среднопретеглената нормална стойност за всеки вид от разглеждания продукт, изнасян за Съюза, беше сравнена със среднопретеглената експортна цена на съответния вид от разглеждания продукт, както е предвидено в член 2, параграфи 11 и 12 от основния регламент.

               (40)

               Въз основа на гореизложената методология дъмпинговите маржове, изразени като процент от цената CIF на границата на Съюза преди облагането с мито, са, както следва:

                           Дружество

                           Дъмпингов марж

                           Viraj Profiles Ltd.

                           0 %

                           Agarwal Fasteners Pvt. Ltd.

                           37,6 %

                           Raajratna Ventures Ltd.

                           12,0 %

               (41)

               Следва обаче да се отбележи, че индийският производител износител, за който не беше установен дъмпинг, представляваше 87 % от индийския износ за Съюза.

               (42)

               Въз основа на извършения от него анализ на документа за разгласяване на Комисията жалбоподателят изчисли разлика от 25 % между нормалната стойност, установена за включените в извадката производители износители, за които бе установен дъмпинг, и за дружеството, за което не бе установен дъмпинг. Жалбоподателят заяви, че на един конкурентен пазар не може да съществува подобна разлика и че тя не е реалистична за сектора за скрепителни елементи от неръждаема стомана. Освен това жалбоподателят отправи твърдение, че производителят износител, за който не е установен дъмпинг, е закупил отпадъчна неръждаема стомана от свързани дружества в Съюза и вследствие на това покупните цени на тази суровина не са надеждна основа за определяне на производствените разходи.

               (43)

               Нормалната стойност за оказалия съдействие износител, за който не беше установен дъмпинг, се базира на неговите производствени разходи за всеки вид на продукта, които са по-ниски в сравнение с разходите на останалите включени в извадката производители износители. Това се дължи основно на факта, че гореспоменатото дружество само произвежда неръждаема стомана от отпадъчна неръждаема стомана и поради това е напълно интегрирано и се възползва от икономии от мащаба, докато останалите дружества купуват валцдрат от неръждаема стомана, основната суровина за производството на скрепителни елементи от неръждаема стомана, на свободния пазар, включително от оказалия съдействие износител, за който не бе установен дъмпинг.

               (44)

               Нормалната стойност за оказалите съдействие производители износители, за които бе установен дъмпинг, до голяма степен бе определена въз основа на продажните цени на вътрешния пазар за всеки вид на продукта. На вътрешния пазар в Индия съществува ограничена конкуренция и оказалият съдействие износител, за който не бе установен дъмпинг, е продал през РП на вътрешния пазар количества, които не са представителни.

               (45)

               По отношение на закупуването на отпадъчна неръждаема стомана от производителя износител, за който не бе установен дъмпинг, разследването показа, че дружеството се е снабдило с отпадъчна неръждаема стомана както от свързани, така и от несвързани доставчици, като на последните се падат над 70 % от придобитите количества. Равнищата на покупните цени в двата случая са сравними, дори и ако се вземат предвид различните категории отпадъчен материал.

               (46)

               Вследствие на това определянето на нормална стойност за включените в извадката производители износители е потвърдено, а твърдението на жалбоподателя е отхвърлено.

         3.4.2.   За другите оказали съдействие производители износители

               (47)

               Среднопретегленият дъмпингов марж за оказалите съдействие производители износители, които не са включени в извадката, беше изчислен в съответствие с разпоредбите на член 9, параграф 6 от основния регламент въз основа на маржовете, установени за включените в извадката производители износители, за които беше установен дъмпинг. На тази основа дъмпинговият марж, изчислен за оказалите съдействие дружества, които не са включени в извадката, бе определен на 24,6 % от цената CIF на границата на Съюза преди облагането с мито.

               (48)

               След разгласяването на намерението на Комисията да прекрати процедурата един от оказалите съдействие индийски производители износители настоя неговото искане за индивидуално разглеждане да бъде прието с аргумента, че разгласеният дъмпингов марж за оказалите съдействие производители износители, невключени в извадката, не отразява неговото положение.

               (49)

               Искането за индивидуално разглеждане не бе оценено от Комисията, тъй като при прекратяване на процедурата определянето на маржа вече не стои на дневен ред.

         3.4.3.   За неоказалите съдействие производители износители

               (50)

               По отношение на всички други износители в Индия Комисията първо определи нивото на съдействие. Беше направено сравнение между общите количества на износа, посочени в отговорите на формулярите за подбор на извадка от всички оказали съдействие производители износители, и общото количество на вноса от Индия според статистическите данни на Евростат. Установеният процент на съдействие беше 97 %. Въз основа на това бе преценено, че степента на сътрудничество е висока. Бе счетено за целесъобразно дъмпинговият марж за неоказалите съдействие производители износители да се определи на ниво, съответстващо на средната стойност на дъмпинговия марж, определена за оказалите съдействие производители износители, включени в извадката. Наличната информация действително показва, че средните експортни цени на неоказалите съдействие индийски износители през РП съответстват на цените, установени за оказалите съдействие производители износители. Освен това няма налични данни, които да показват различни нормални стойности за неоказалите съдействие производители износители.

               (51)

               На тази основа нивото на дъмпинг за цялата държава бе определено на 24,6 % от цената CIF на границата на Съюза преди облагане с мито.

         4.   ПРОМИШЛЕНОСТ НА СЪЮЗА

   4.1.   Производство на Съюза

               (52)

               Цялата налична информация относно производителите от Съюза, включително информацията, предоставена в жалбата, данните, събрани от производителите от Съюза преди и след започването на разследването, както и проверените отговори на въпросника на включените в извадката производители от Съюза, беше използвана за установяване на общото производство на Съюза.

               (53)

               Въз основа на тази информация общото производство на Съюза бе оценено на около 52 000 t през РП. Това включва производството на всички производители от Съюза, които заявиха своя интерес, и обема на производството по разчетни данни на производителите, които не изразиха становище по време на процедурата.

               (54)

               Както бе посочено в съображение 13 по-горе, за разследването на производителите от Съюза бе използван подбор на извадка. От 15-те производители от Съюза, които предоставиха данни преди откриването на процедурата, беше подбрана извадка от пет дружества. Впоследствие, както бе обяснено в съображение 15 по-горе, едно от дружествата реши да не съдейства на разследването. Останалите оказали съдействие дружества, включени в извадката, представляваха около 32 % от общия обем на производството на Съюза по разчетни данни през РП и беше сметнато, че те са представителни за промишлеността на Съюза.

         4.2.   Промишленост на Съюза

               (55)

               За всички известни производители от Съюза, посочени в съображение 52 по-горе, се приема, че съставляват промишлеността на Съюза по смисъла на член 4, параграф 1 и член 5, параграф 4 от основния регламент и ще бъдат наричани по-нататък „промишлеността на Съюза“.

         5.   ВРЕДА

   5.1.   Предварителни бележки

               (56)

               Съответните статистически данни на Евростат за вноса, заедно с данните, представени в жалбата, и информацията, събрана от производителите от Съюза преди започването на разследването и след това, включително проверените отговори на въпросника на включените в извадката производители от Съюза, бяха използвани и при оценката на относимите фактори за настъпването на вреда.

               (57)

               Анализът на вредата се основава на данните на промишлеността на Съюза като цяло що се отнася до макроикономическите данни като производствен капацитет, натоварване на мощностите, обем на продажбите, пазарен дял, растеж, трудова заетост и производителност.

               (58)

               Анализът на вредата се основава на данните на производителите от Съюза, включени в извадката, що се отнася до микроикономическите данни като цени на сделките, рентабилност, паричен поток, инвестиции и възвръщаемост на инвестициите, способност за привличане на капитал, стокови наличности и заплати.

               (59)

               Четиримата производители от Съюза, включени в извадката, бяха включени и в извадката на преразглеждането с оглед изтичане на срока на действие на антидъмпинговите мерки, приложими за внос на скрепителни елементи от неръждаема стомана с произход от Китай и Тайван, приключено на 7 януари 2012 г. (4) В извадката в рамките на посоченото преразглеждане беше включено друго дружество, което не беше включено в извадката в рамките на настоящото разследване. Като се има предвид, че разглежданият период за целите на анализа на вредата се припокрива с периода на преразглеждането с оглед изтичане на срока на действие на мерките, данните от 2008 г. и 2009 г са идентични, с изключение на данните за това единствено дружество. Чрез разгласяване на данните за 2008 г. и 2009 г. ще бъде възможно да бъдат извадени данните за дружеството, което не бе включено в извадката по настоящата процедура. Поради това микропоказателите като стокови наличности, заплати, инвестиции, паричен поток, възвръщаемост на инвестициите и рентабилност бяха индексирани.

         5.2.   Потребление в Съюза

               (60)

               Потреблението в Съюза беше установено въз основа на обема на продажбите на промишлеността на Съюза в рамките на Съюза, посочен в жалбата и сверен с отговорите на въпросниците за подбора на извадката и проверените данни, получени от включените в извадката производители. В допълнение към това обемът на вноса, основаващ се на данните от Евростат за разглеждания период, също бе взет предвид.

               (61)

               На тази основа потреблението в Съюза показва следното развитие:

                  Таблица 1

                           2008 г.

                           2009 г.

                           2010 г.

                           РП

                           Потребление в Съюза (в тонове)

                           120 598

                           101 143

                           122 345

                           131 457

                           Индекс (2008 г. = 100)

                           100

                           84

                           101

                           109

                              Източник: Евростат, данни от жалбата и отговори на въпросника.

               (62)

               Общото потребление на пазара на ЕС е нараснало с 9% през разглеждания период. Между 2008 г. и 2009 г. е налице драстично намаляване с 16 %, като предполагаемата причина са неблагоприятните последици в световен мащаб от икономическата криза за пазара, след което потреблението е нараснало отново с 21 % между 2009 г. и 2010 г. и с още 7 % между 2010 г. и РП.

         5.3.   Внос от Индия

               (63)

               Вносът в Съюза от Индия показва следното развитие през разглеждания период:

                  Таблица 2

                           2008 г.

                           2009 г.

                           2010 г.

                           РП

                           Обем на вноса от Индия (в тонове)

                           14 546

                           18 883

                           21 914

                           24 072

                           Индекс (2008 г. = 100)

                           100

                           130

                           151

                           165

                           Пазарен дял

                           12,1 %

                           18,7 %

                           17,9 %

                           18,3 %

                           Индекс (2008 г. = 100)

                           100

                           155

                           149

                           152

                              Източник: Евростат и отговори на въпросника от производителите износители.

               (64)

               Вносът от Индия е нараснал значително (с 65 %) през разглеждания период. Това нарастване е било най-силно в периода между 2008 г. и 2009 г., когато вносът е нараснал рязко с 30 %, а потреблението е спаднало с 16 %. На годишна база вносът от Индия е продължил да нараства през 2010 г. (+16 %) и през РП (+10 %).

         5.4.   Цени на вноса и подбиване на цените

      Таблица 3

               2008 г.

               2009 г.

               2010 г.

               РП

               Средна цена на вноса в евро/тон

               3 531

               2 774

               2 994

               3 216

               Индекс (2008 г. = 100)

               100

               79

               85

               91

                  Източник: Евростат и отговори на въпросника от включените в извадката производители от ЕС.

               (65)

               Като цяло средната цена на вноса от Индия е намаляла с 9 % през разглеждания период. Това обяснява нарастването на пазарния дял на Индия от 12,1 % на 18,3 % за същия период. Най-голямото нарастване е било в периода между 2008 г. и 2009 г., когато индийските износители са увеличили пазарния си дял с над 6 процентни пункта.

               (66)

               За целите на установяването на подбиване на цените през РП бяха сравнени среднопретеглените продажни цени на включените в извадката производители от Съюза по вид на продукта за несвързани клиенти на пазара на Съюза, коригирани на ниво франко завода, със съответните среднопретеглени цени на вноса от Индия за първия независим клиент на пазара на Съюза, установени на база CIF и съответно коригирани със съществуващите мита и разходите, последващи вноса.

               (67)

               Сравнението на цените беше извършено за всеки отделен вид сделки на същото ниво на търговия, надлежно коригирано при необходимост, и след приспадането на рабати и отстъпки. От резултата от сравнението, изразен като процентен дял от оборота на включените в извадката производители от Съюза през РП, е видно, че е налице подбиване на цените в размер от 3 % до 13 %. В тази връзка следва да се отбележи, че индийският производител износител, за който не беше установен дъмпинг, е имал най-висок марж на подбиване на цените.

         5.5.   Икономическо състояние на промишлеността на Съюза

               (68)

               В съответствие с член 3, параграф 5 от основния регламент изследването на въздействието на дъмпинговия внос върху промишлеността на Съюза включваше оценка на всички икономически показатели, определени за промишлеността на Съюза през анализирания период.

         5.5.1.   Производствен капацитет, производство и натоварване на мощностите

      Таблица 4

               2008 г.

               2009 г.

               2010 г.

               РП

               Обем на производството (в тонове)

               69 514

               56 396

               62 213

               51 800

               Индекс (2008 г. = 100)

               100

               81

               89

               75

               Производствен капацитет (в тонове)

               140 743

               127 200

               128 796

               111 455

               Индекс (2008 г. = 100)

               100

               90

               92

               79

               Натоварване на мощностите

               49 %

               44 %

               48 %

               46 %

               Индекс (2008 г. = 100)

               100

               90

               98

               94

                  Източник: целият отрасъл на промишлеността на Съюза.

               (69)

               Таблицата по-горе показва, че производството е намаляло значително (с 25 %) през разглеждания период. В съответствие със спада в търсенето производството е намаляло рязко (с 19 %) през 2009 г., след което е нараснало с около 10 % през 2010 г. През РП, макар потреблението в Съюза да е нараснало със 7 %, производството на Съюза е намаляло отново с около 17 % в сравнение с предходната година.

               (70)

               Производственият капацитет на промишлеността на Съюза е намалял с около 21 % през разглеждания период. Натоварването на мощностите също е намаляло през разглеждания период, като през цялото време се е задържало под 50 %.

         5.5.2.   Обем на продажбите и пазарен дял

      Таблица 5

               2008 г.

               2009 г.

               2010 г.

               РП

               Обем на продажбите (в тонове)

               56 042

               44 627

               45 976

               48 129

               Индекс (2008 г. = 100)

               100

               80

               82

               86

               Пазарен дял

               46,5 %

               44,1 %

               37,6 %

               36,6 %

               Индекс (2008 г. = 100)

               100

               95

               81

               79

                  Източник: целият отрасъл на промишлеността на Съюза.

               (71)

               В условията на нарастващо потребление (+9 %) обемът на продажбите на сходния продукт при продажбата му на първия независим клиент в Съюза е намалял с 14 % през разглеждания период. Вследствие на това пазарният дял е намалял от 46,5 % през 2008 г. на 36,6 % през РП. След рязко намаляване през 2009 г. (– 20 %) обемът на продажбите леко се е увеличил през 2010 г. и през РП.

         5.5.3.   Растеж

               (72)

               Потреблението в Съюза е нараснало с 9 % в периода между 2008 г. и РП. Обемът на продажбите и пазарният дял на промишлеността на Съюза обаче са намалели през същия период — съответно с 14 % и с 21 %. Същевременно вносът от Индия е нараснал значително (с 65 %).

         5.5.4.   Трудова заетост

      Таблица 6

               2008 г.

               2009 г.

               2010 г.

               РП

               Брой на заетите лица

               1 007

               863

               821

               761

               Индекс (2008 г. = 100)

               100

               86

               82

               76

               Производителност (единица/заето лице)
               Индекс (2008 г. = 100)

               100

               95

               110

               99

                  Източник: целият отрасъл на промишлеността на Съюза.

               (73)

               Поради свиващата се стопанска дейност на промишлеността на Съюза броят на заетите лица е бил съответно намален с 24 % през разглеждания период. Между 2008 г. и РП средните разходи за труд на заето лице са нараснали с 6 %.

               (74)

               През разглеждания период производителността на работната сила на промишлеността на Съюза, измерена като продукция на заето лице за една година, леко е намаляла (с 1 %). Тя е достигнала най-ниското си равнище през 2009 г., след което е започнала да нараства с наближаването на РП.

         5.5.5.   Средни единични цени в Съюза

      Таблица 7

               2008 г

               2009 г.

               2010 г.

               РП

               Единична цена в ЕС за несвързани клиенти (в евро/тон)

               4 336

               2 792

               3 914

               4 244

               Индекс (2008 г. = 100)

               100

               64

               90

               98

                  Източник: отговори на въпросника от включените в извадката производители.

               (75)

               Средните продажни цени са намалели с 2 % през разглеждания период. През 2009 г. промишлеността на Съюза е било принудена да намали продажните си цени с 36 % в условията на икономическия спад и на рязко намаляване на цените на вноса от Индия (–21 %). През 2010 г. и през РП продажните цени на промишлеността на Съюза отново са нараснали.

               (76)

               Разследването показа, че намаляването на продажните цени през 2009 г. отразява намаляването на разходите, които са се понижили с 18 % в сравнение с равнищата от 2008 г. Това намаляване на разходите се дължи преди всичко на намаляването на цените на суровините, особено тези на никела, при който се наблюдава нестабилно развитие на цените. Промишлеността на Съюза обаче е била принудена да намали продажните си цени в по-голяма степен в сравнение с намаляването на разходите с оглед на нарастването на вноса от Индия на ниски цени през 2009 г.

         5.5.6.   Рентабилност, паричен поток, инвестиции, възвръщаемост на инвестициите и способност за привличане на капитал

      Таблица 8

               2008 г.

               2009 г.

               2010 г.

               РП

               Рентабилност на продажбите на ЕС (% от нетните продажби)
               Индекс (2008 г. = 100)

               – 100

               – 442

               –74

               –24

               Паричен поток
               Индекс (2008 г. = 100)

               – 100

               –1 827

               –40

               – 171

               Инвестиции (в евро)
               Индекс (2008 г. = 100)

               100

               29

               59

               6

               Възвръщаемост на инвестициите
               Индекс (2008 г. = 100)

               100

               284

               59

               28

                  Източник: отговори на въпросника от включените в извадката производители от ЕС.

               (77)

               Разследването показа, че макар намаляването на продажните цени донякъде да е отразило намаляването на разходите, цените на промишлеността на Съюза са били подложени на натиск поради вноса на скрепителни елементи от неръждаема стомана от Индия. Рентабилността на промишлеността на Съюза е била отрицателна от началото на разглеждания период. Особено през 2009 г. промишлеността на Съюза е била принудена да намали продажните си цени в по-голяма степен в сравнение с намаляването на разходите с оглед на нарастването на вноса от Индия на ниски цени. Това води до значително влошаване на рентабилността през въпросната година. През 2010 г. и през РП обаче рентабилността се е подобрила, макар да е останала отрицателна.

               (78)

               Паричният поток, който представлява способността на промишлеността сама да финансира своите дейности, е следвал подобна тенденция като тази при рентабилността. Той е достигнал най-ниското си равнище през 2009 г., след което е показал тенденция към нарастване и е станал положителен през РП.

               (79)

               След като през 2008 г. са извършени инвестиции в производството на скрепителни елементи от неръждаема стомана, инвестициите са намалели с около 94 % през разглеждания период. По отношение на възвръщаемостта на инвестициите се забелязва подобна отрицателна тенденция в съответствие с отрицателните резултати на промишлеността на Съюза през разглеждания период и през цялото време тя е останала отрицателна.

               (80)

               Тенденциите при рентабилността, паричния поток и ниското равнище на инвестиции показват, че включените в извадката производители от ЕС може би са изпитвали затруднения да привличат капитал.

         5.5.7.   Стокови наличности

      Таблица 9

               2008 г.

               2009 г.

               2010 г.

               РП

               Стокови наличности на промишлеността на Съюза в края на периода

                  Индекс (2008 г. = 100)

               100

               92

               100

               103

                  Източник: отговори на въпросника от включените в извадката производители от ЕС.

               (81)

               Равнището на стоковите наличности на включената в извадката промишленост на Съюза се е увеличило с 3 % през разглеждания период. През 2009 г. равнището на стоковите наличности в края на периода е намаляло с 8 %; след това, през 2010 г. и през РП, то е нараснало съответно с 8 % и 3 %.

         5.5.8.   Степен на действителния дъмпингов марж и възстановяване от предишен дъмпинг

               (82)

               Припомня се, че за най-големия индийски производител износител, представляващ 87 % от индийския износ за Съюза през РП, не бе установен дъмпинг. Съответно дъмпинговият внос е възлизал на 13 % от общия обем на износа на скрепителни елементи от неръждаема стомана от Индия за Съюза. Като се имат предвид обемът, пазарният дял и цените на дъмпинговия внос от Индия, влиянието на действителните дъмпингови маржове върху промишлеността на Съюза може да се смята за несъществено.

         5.6.   Заключение относно вредата

               (83)

               Разследването показа, че повечето от показателите за настъпването на вреда, като производството (–25 %), натоварването на мощностите (–6 %), обемът на продажбите (–14 %), пазарният дял (–21 %) и трудовата заетост (–24 %), са се влошили през разглеждания период. В условията на нарастващо потребление са намалели както обемът на продажбите, така и пазарният дял. Обемът на продажбите леко се е повишил през 2010 г. и през РП в сравнение с 2009 г.; промишлеността на Съюза обаче не е могла да си върне загубения пазарен дял с оглед на нарастването на вноса от Индия, който постоянно се е увеличавал през разглеждания период на цени, които постоянно са подбивали тези на промишлеността на Съюза.

               (84)

               Освен това сериозно са били засегнати показателите за настъпването на вреда, свързани с финансовите резултати на промишлеността на Съюза, като паричният поток и рентабилността. Това означава, че е била компрометирана способността на промишлеността на Съюза да привлича капитал.

               (85)

               С оглед на гореизложеното бе направено заключението, че промишлеността на Съюза е претърпяла съществена вреда по смисъла на член 3, параграф 5 от основния регламент.

         6.   ПРИЧИННО-СЛЕДСТВЕНА ВРЪЗКА

   6.1.   Въведение

               (86)

               В съответствие с член 3, параграфи 6 и 7 от основния регламент бе разгледано дали дъмпинговият внос с произход от Индия е причинил вреда на промишлеността на Съюза до такава степен, че тази вреда да бъде класифицирана като съществена. Разгледани бяха и други известни фактори, различни от дъмпинговия внос, които по същото време са могли да нанесат вреда на промишлеността на Съюза, за да се гарантира, че евентуалната вреда, причинена от тези други фактори, не е счетена за дължаща се на дъмпинговия внос.

               (87)

               Припомня се, че за най-големия индийски производител износител, посочен в съображения 40 и 41, представляващ 87 % от индийския износ в Съюза през РП, не бе установен дъмпинг. Следователно едва 13 % от индийския внос на разглеждания продукт за Съюза през РП е бил осъществен на дъмпингови цени. Пазарният дял на този дъмпингов внос през РП е бил 2 %.

         6.2.   Въздействие на дъмпинговия внос

               (88)

               Разследването показа, че потреблението в Съюза е нараснало с 9 % през разглеждания период, докато обемът на продажбите на промишлеността на Съюза е намалял с 14 %, а пазарният дял е намалял с 21 %.

               (89)

               По отношение на цените бе установено, че средните цени на дъмпинговия внос подбиват средните продажни цени на промишлеността на Съюза на пазара на Съюза. Те обаче са били с около 12 % по-високи от цените на индийското дружество, за което не беше установен дъмпинг.

               (90)

               С оглед на гореизложеното се смята, че ограниченият обем на дъмпинговия внос от Индия, който е осъществен на цени, по-високи от цените на недъмпинговия внос, може да е изиграл само силно ограничена роля, ако изобщо е изиграл някаква роля, за влошаването на състоянието на промишлеността на Съюза.

         6.3.   Въздействие на други фактори

   6.3.1.   Недъмпингов внос от Индия

               (91)

               Общият обем на вноса от Индия се е увеличил драстично с 65 % през разглеждания период, като е повишил пазарния дял на този внос от 12,1 % на 18,3 %. Както беше обяснено по-горе обаче, недъмпинговият внос е представлявал 87 % от общия обем на индийския внос през РП, което отговаря на пазарен дял от 15 % през РП, в сравнение с пазарен дял от 2 % на дъмпинговия внос от Индия за същия период.

               (92)

               Цените на вноса от Индия са намалели като цяло с 9 % през разглеждания период, като през цялото време са останали по-ниски от цените на вноса от останалата част от света и от продажните цени на промишлеността на Съюза. Струва си да се отбележи обаче, че, както беше обяснено в съображение 89, за средните цени на недъмпинговия внос бе установено, че подбиват цените на промишлеността на Съюза в по-голяма степен, отколкото тези на дъмпинговия внос.

         6.3.2.   Внос от други трети държави

      Таблица 10

               2008 г.

               2009 г.

               2010 г.

               РП

               Обем на вноса от други трети държави (в тонове)

               50 010

               37 633

               54 454

               59 255

               Индекс (2008 г. = 100)

               100

               75

               109

               118

               Пазарен дял на вноса от други трети държави

               41,5 %

               37,2 %

               44,5 %

               45,1 %

               Индекс (2008 г. = 100)

               100

               90

               107

               109

               Средна цена на вноса от други трети държави (в евро/тон)

               5 380

               5 236

               5 094

               5 234

               Индекс (2008 г. = 100)

               100

               97

               95

               97

               Обем на вноса от Малайзия (в тонове)

               13 712

               9 810

               9 611

               9 966

               Пазарен дял на вноса от Малайзия

               11,4 %

               9,7 %

               7,9 %

               7,6 %

               Средна цена на вноса от Малайзия (в евро/тон)

               4 203

               2 963

               3 324

               3 633

               Обем на вноса от Филипините (в тонове)

               7 046

               5 406

               15 576

               18 149

               Пазарен дял на вноса от Филипините

               5,8 %

               5,3 %

               12,7 %

               13,8 %

               Средна цена на вноса от Филипините (в евро/тон)

               4 645

               3 474

               3 714

               3 912

               Обем на вноса от Китайската народна република (в тонове)

               2 332

               2 452

               3 217

               3 288

               Пазарен дял на вноса от Китайската народна република

               1,9 %

               2,4 %

               2,6 %

               2,5 %

               Средна цена на вноса от Китайската народна република (в евро/тон)

               4 004

               4 561

               5 272

               5 648

               Обем на вноса от Тайван (в тонове)

               4 304

               3 703

               6 451

               6 640

               Пазарен дял на вноса от Тайван

               3,6 %

               3,7 %

               5,3 %

               5,1 %

               Средна цена на вноса от Тайван (в евро/тон)

               5 092

               4 719

               4 755

               4 943

                  Източник: Евростат

               (93)

               Според данните на Евростат обемът на вноса в Съюза на скрепителни елементи от неръждаема стомана с произход от други трети държави е нараснал с 18 % през разглеждания период. Същевременно средните цени на вноса са намалели с около 3 % през разглеждания период, а пазарният дял на вноса е нараснал с около 9 %.

               (94)

               От 19 ноември 2005 г. са в сила антидъмпингови мерки по отношение на вноса на скрепителни елементи от неръждаема стомана от Китайската народна република и Тайван. Въпреки тези мерки вносът от тези държави е нараснал значително през разглеждания период, макар пазарните дялове да са останали по-скоро скромни, съответно 2,5 % и 5,1 % през РП. Други основни източници на внос са Филипините и Малайзия. Вносът особено от Филипините е нараснал значително през разглеждания период, като неговият пазарен дял се е увеличил от 5,8 % през 2008 г. на 13,8 % през РП.

               (95)

               Що се отнася до Малайзия, през разглеждания период е наблюдавана тенденция към намаляване, но независимо от това пазарният дял на вноса все още е бил 7,6 % през РП. Обемът на вноса от Филипините е нараснал значително през разглеждания период. Както беше установено в хода на разследването обаче, средната цена на вноса от Филипините е била много по-висока, а именно с около 20 % над средната цена на скрепителните елементи от неръждаема стомана от Индия.

               (96)

               Що се отнася до цените на вноса, средните цени на вноса като цяло от други трети държави са останали относително стабилни през разглеждания период и през цялото време са били над средните продажни цени на промишлеността на Съюза и средните цени на вноса от Индия.

               (97)

               Въз основа на гореизложеното се прави заключението, че вносът от други трети държави не е способствал за съществената вреда, претърпяна от промишлеността на Съюза.

         6.3.3.   Икономическа криза

               (98)

               Икономическата криза донякъде обяснява свиването на потреблението в Съюза през 2009 г. Въпреки това си струва да се отбележи, че независимо от спада в потреблението с 16 % през 2009 г. обемът на вноса от Индия е нараснал с 30 %.

               (99)

               През 2010 г. и през РП потреблението в Съюза е нараснало в съответствие с общото икономическо възстановяване. Обемът на продажбите на промишлеността на Съюза обаче е нараснал съвсем слабо, с 3 % през 2010 г. и с 4,7 % през РП. Това става на фона на годишно нарастване на вноса от Индия съответно с 16 % и 10 %.

               (100)

               При нормални икономически условия и при липса на силен натиск върху цените и повишено ниво на дъмпинговия внос от Индия промишлеността на Съюза е можела да срещне известни трудности при справяне с понижаването на потреблението и с увеличаването на постоянните разходи за единица продукция, предизвикано от пониженото натоварване на мощностите, с което се е сблъскала. Вносът обаче от Индия на ниски цени, за преобладаващата част от който бе установено, че не е дъмпингов, е усилил въздействието на икономическия спад и дори по време на общото икономическо възстановяване промишлеността на Съюза не е могла да възстанови позициите си и да си върне пазарния дал, загубен заради вноса от Индия.

               (101)

               Поради това, въпреки че икономическата криза през периода 2008—2009 г. може да е допринесла за лошите резултати на промишлеността на Съюза, не може да се счита, че тя е изиграла съществена роля за вредоносната ситуация за промишлеността на Съюза.

         6.3.4.   Износ, осъществен от включената в извадката промишленост на Съюза

      Таблица 12

               2008г.

               2009г.

               2010г.

               РП

               Експортни продажби (в тонове)

               967

               689

               933

               884

               Индекс (2008 г. = 100)

               100

               71

               97

               91

               Единична продажна цена (в евро)

               4 770

               3 060

               4 020

               4 313

               Индекс (2008 г. = 100)

               100

               64

               84

               90

                  Източник: отговори на въпросника от включените в извадката производители от ЕС.

               (102)

               През разглеждания период обемът на експортните продажби на включената в извадката промишленост на Съюза е намалял с 9 %, а средните експортни цени — с 10 %. Макар да не може да се изключи възможността отрицателната тенденция по отношение на осъществения износ да е имала допълнително отрицателно въздействие върху промишлеността на Съюза, се смята, че с оглед на ниския обем на износа спрямо продажбите на пазара на Съюза, това въздействие не е съществено по отношение на установената вреда.

         6.4.   Заключение относно причинно-следствената връзка

               (103)

               Гореизложеният анализ доказа, че през разглеждания период е отбелязано значително увеличение на обема и на пазарния дял на вноса с произход от Индия на ниски цени. Освен това беше установено, че този внос постоянно е подбивал цените, на които промишлеността на Съюза е продавала на пазара на Съюза.

               (104)

               Въпреки това, с оглед на констатацията, че най-големият индийски производител износител, който е представлявал 87 % от индийския износ за Съюза през РП, не е изнасял за Съюза скрепителни елементи от неръждаема стомана на дъмпингови цени, се смята, че не съществуват достатъчно основания за установяване на причинно-следствена връзка между дъмпинговия внос, който възлиза на едва 13 % от общото количество на износа от Индия, и претърпяната от промишлеността на Съюза вреда. Действително не може да се твърди, че дъмпинговият износ от Индия, с оглед на ограничения му обем и силно ограничения му пазарен дял (2 %), както и на факта, че цените на този внос са били средно с 12 % по-високи от цените на недъмпинговия внос, е бил причината за претърпяната от промишлеността на Съюза вреда.

               (105)

               Анализът на други известни фактори, които са могли да причинят вреда на промишлеността на Съюза, сред които са недъмпинговият внос, вносът от други трети държави, икономическата криза и износът, осъществен от включената в извадката промишленост на Съюза, показа, че претърпяната от промишлеността на Съюза вреда изглежда се дължи на въздействието на недъмпинговия внос от Индия, който представлява 87 % от целия индийски износ за Съюза през РП и който е осъществен на значително по-ниски цени в сравнение с дъмпинговия внос.

         7.   ПРЕКРАТЯВАНЕ НА АНТИДЪМПИНГОВАТА ПРОЦЕДУРА

               (106)

               При липсата на съществена причинно-следствена връзка между дъмпинговия внос и претърпяната от промишлеността на Съюза вреда се приема, че не са необходими антидъмпингови мерки и поради това настоящата антидъмпингова процедура следва да бъде прекратена в съответствие с член 9, параграф 2 от основния регламент.

               (107)

               Жалбоподателят и всички останали заинтересованите страни бяха съответно информирани за това и им бе предоставена възможност за коментар. Полученият коментар не промени заключението, че настоящата антидъмпингова процедура следва да бъде прекратена.

         ПРИЕ НАСТОЯЩОТО РЕШЕНИЕ:
   Член 1
   Антидъмпинговата процедура във връзка с вноса на някои скрепителни елементи от неръждаема стомана и техните части с произход от Индия, понастоящем класирани в кодове по КН 7318 12 10, 7318 14 10, 7318 15 30, 7318 15 51, 7318 15 61 и 7318 15 70, се прекратява.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 22 март 2012 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ С 142, 13.5.2011 г., стр. 30.

      (3)  ОВ С 142, 13.5.2011 г., стр. 36.

      (4)  ОВ L 5, 7.1.2012 г., стр. 1.


title: Решение на Съвета от 15 март 1993 година относно сключване на споразумения под формата на размяна на писма между Европейската общност, от една страна, и Република Австрия, Република Финландия, Република Исландия, Кралство Норвегия и Кралство Швеция, от друга, относно временното прилагане на споразуменията за някои режими в областта на земеделието, подписани от упоменатите страни в Порто на 2 май 1992 година

text:
Важна правна забележка

|

31993D0239

Официален вестник n° L 109 , 01/05/1993 стр. 0001 - 0001 специално чешко издание глава 02 том 04 стр. 434  - 434 специално испанско издание глава 02 том 04 стр. 434  - 434 специално унгарско издание глава 02 том 04 стр. 434  - 434 специално литвийско издание глава 02 том 04 стр. 434  - 434 LV.ES глава 02 том 04 стр. 434  - 434 MT.ES глава 02 том 04 стр. 434  - 434 PL.ES глава 02 том 04 стр. 434  - 434 SK.ES глава 02 том 04 стр. 434  - 434 специално словенско издание глава 02 том 04 стр. 434  - 434

		19930315Решение на Съветаот 15 март 1993 годинаотносно сключване на споразумения под формата на размяна на писма между Европейската общност, от една страна, и Република Австрия, Република Финландия, Република Исландия, Кралство Норвегия и Кралство Швеция, от друга, относно временното прилагане на споразуменията за някои режими в областта на земеделието, подписани от упоменатите страни в Порто на 2 май 1992 година(93/239/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид предложението на Комисията,като има предвид, че в рамките на дискусиите за приемане на Споразумението за Европейско икономическо пространство (ЕИП) следва решението на Конфедерация Швейцария да не ратифицира това споразумение, то даде възможност да се договарят споразуменията под формата на размяна на писма между Европейската икономическа общност, от една страна, и Република Австрия, Република Финландия, Република Исландия, Кралство Норвегия и Кралство Швеция, от друга, относно временното прилагане на споразуменията за някои режими в областта на земеделието, подписани от упоменатите страни в Порто на 2 май 1992 г.;като има предвид, че споразуменията под формата на размяна на писма се отнасят към член 15 от споразуменията за свободна търговия между Европейската икономическа общност и всяка от тези страни;като има предвид, че въпросните споразумения ще бъдат одобрени,РЕШИ:Член 1Споразуменията под формата на размяна на писма между Европейската икономическа общност, от една страна, и Република Австрия, Република Финландия, Република Исландия, Кралство Норвегия и Кралство Швеция, от друга, относно временното прилагане от 15 април 1993 г. на двустранните споразумения на някои режими в областта на земеделието, подписани от упоменатите страни в Порто на 2 май 1992 г. [1], се одобряват с настоящото от Общността.Текстовете на споразуменията са приложени към настоящото решение.Член 2Председателят на Съвета е упълномощен да определи лицето, оправомощено да подпише споразуменията, за да обвърже Общността.Съставено в Брюксел на 15 март 1993 година.За СъветаПредседателM. Jelved[1] Виж ОВ L 109, 1.5.1993 г., стр. 2, 18, 32, 43, и 59.--------------------------------------------------


title: Решение на Съвета от 12 юни 2014 година за назначаване на членове и заместник-членове от Литва и Малта в управителния съвет на Европейската агенция за безопасност и здраве при работа

text:
               14.6.2014

               BG

               Официален вестник на Европейския съюз

               C 182/14

         РЕШЕНИЕ НА СЪВЕТА
   от 12 юни 2014 година
   за назначаване на членове и заместник-членове от Литва и Малта в управителния съвет на Европейската агенция за безопасност и здраве при работа
   2014/C 182/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъците на кандидатите, представени на Съвета от правителствата на държавите членки и от организациите на работниците и на работодателите,
   като взе предвид списъците на членовете и заместник-членовете на Консултативния комитет за безопасност и здраве на работното място,
   като има предвид, че:

               (1)

               С решението си от 2 декември 2013 г. (2) Съветът назначи членовете и заместник-членовете на управителния съвет на Европейската агенция за безопасност и здраве при работа за периода до 7 ноември 2016 г.

               (2)

               Организацията на работниците ETUC и организацията на работодателите BUSINESSEUROPE представиха кандидатури за заемане на няколко длъжности,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове на управителния съвет на Европейската агенция за безопасност и здраве при работа за периода до 7 ноември 2016 г.:
   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Член

               Заместник-член

               Литва

               Г-жа Inga RUGINIENĖ

               Г-н Petras GRĖBLIAUSKAS

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Литва

               Г-н Vaidotas LEVICKIS

               Г-н Jonas GUZAVIČIUS

               Maлтa

               Г-н Andrew Agius MUSCAT

               Г-н John SCICLUNA

         Член 2
   Съветът ще назначи членовете и заместник-членовете, чиито кандидатури все още не са представени, на по-късна дата.
   Член 3
   Настоящото решение влиза в сила в деня на приемането му.

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  ОВ L 216, 20.8.1994 г., стр. 1.

      (2)  Решение на Съвета от 2 декември 2013 г. за назначаване на членове и заместник-членове на управителния съвет на Европейската агенция за безопасност и здраве при работа (ОВ C 360, 10.12.2013 г., стр. 8).


Важна правна забележка

|

2013/361/ЕС: Решение на Европейската централна банка от 21 юни 2013 година относно внасянето на капитала на Европейската централна банка от националните централни банки на държавите членки, чиято парична единица е еврото (ЕЦБ/2013/19)

Официален вестник n° L 187 , 06/07/2013 стр. 0023 - 0024

		Решение на Европейската централна банкаот 21 юни 2013 годинаотносно внасянето на капитала на Европейската централна банка от националните централни банки на държавите членки, чиято парична единица е еврото(ЕЦБ/2013/19)(2013/361/ЕС)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Уставът на ЕСЦБ"), и по-специално член 28.3 от него,като има предвид, че:(1) Решение ЕЦБ/2008/24 от 12 декември 2008 г. за определяне на мерките, необходими за внасянето на капитала на Европейската централна банка от участващите национални централни банки [1] определи как и в каква степен националните централни банки на държавите членки, чиято парична единица е еврото (наричани по-долу "НЦБ от еврозоната"), бяха длъжни да внесат капитала на Европейската централна банка (ЕЦБ) на 1 януари 2009 г. Решение ЕЦБ/2008/24 беше допълнено с Решение ЕЦБ/2010/27 от 13 декември 2010 г. относно внасянето на увеличението на капитала на Европейската централна банка от националните централни банки на държавите членки, чиято парична единица е еврото [2].(2) С оглед на присъединяването на Хърватия към Европейския съюз и на присъединяването на нейната национална централна банка (НЦБ), Hrvatska narodna banka, към Европейската система на централните банки на 1 юли 2013 г., Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка [3] определя алгоритъма за записване на капитала на ЕЦБ (наричан по-долу "капиталовия алгоритъм") в съответствие с член 29.1 от Устава на ЕСЦБ и установява с действие от 1 юли 2013 г. новите тегла, определени за всяка централна банка в Съюза, в капиталовия алгоритъм (наричани по-долу "тегла в капиталовия алгоритъм").(3) Записаният капитал на ЕЦБ ще възлиза на 10825007069,61 EUR, считано от 1 юли 2013 г.(4) Разширяването на капиталовия алгоритъм на ЕЦБ налага приемането на ново решение на ЕЦБ, което да отмени с действие от 1 юли 2013 г. Решение ЕЦБ/2008/24 и Решение ЕЦБ/2010/27 и да определи как и до каква степен НЦБ от еврозоната са длъжни да внесат капитала на ЕЦБ от 1 юли 2013 г.,ПРИЕ НАСТОЯЩОТО РЕШЕНИЕ:Член 1Размер и форма на записания и внесен капиталВсяка НЦБ от еврозоната плаща с действие от 1 юли 2013 г. цялата си вноска в капитала на ЕЦБ.Предвид теглата в капиталовия алгоритъм, определени в член 2 от Решение ЕЦБ/2013/17, всяка НЦБ от еврозоната притежава общ записан и внесен капитал в размерите, посочени срещу името ѝ в следната таблица:НЦБ от еврозоната | EUR |Nationale Bank van België/Banque Nationale de Belgique | 261705370,91 |Deutsche Bundesbank | 2030803801,28 |Eesti Pank | 19268512,58 |Banc Ceannais na hÉireann/Central Bank of Ireland | 120276653,55 |Bank of Greece | 210903612,74 |Banco de España | 893420308,48 |Banque de France | 1530028149,23 |Banca d’Italia | 1348471130,66 |Central Bank of Cyprus | 14429734,42 |Banque centrale du Luxembourg | 18824687,29 |Bank Ċentrali ta’ Malta/Central Bank of Malta | 6873879,49 |De Nederlandsche Bank | 429352255,40 |Oesterreichische Nationalbank | 209680386,94 |Banco de Portugal | 190909824,68 |Banka Slovenije | 35397773,12 |Národná banka Slovenska | 74486873,65 |Suomen Pankki | 134836288,06 |Член 2Коригиране на внесения капитал1. Тъй като до 30 юни 2013 г. всяка НЦБ от еврозоната вече е платила изцяло дела си в записания капитал на ЕЦБ съгласно Решение ЕЦБ/2008/24 и Решение ЕЦБ/2010/27, всяка една от тях прехвърля допълнителна сума на ЕЦБ или съответно получава обратно от ЕЦБ определена сума до достигане на сумите, посочени в таблицата в член 1.2. Всички прехвърляния съгласно настоящия член се извършват в съответствие с Решение ЕЦБ/2013/18 от 21 юни 2013 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал [4].Член 3Влизане в сила и отмяна1. Настоящото решение влиза в сила на 1 юли 2013 година.2. Решение ЕЦБ/2008/24 и Решение ЕЦБ/2010/27 се отменят с действие от 1 юли 2013 г.3. Позоваванията на Решение ЕЦБ/2008/24 и Решение ЕЦБ/2010/27 се считат за позовавания на настоящото решение.Съставено във Франкфурт на Майн на 21 юни 2013 година.Председател на ЕЦБMario Draghi[1] ОВ L 21, 24.1.2009 г., стр. 69.[2] ОВ L 11, 15.1.2011 г., стр. 54.[3] Вж. стр. 15 от настоящия брой на Официален вестник.[4] Вж. стр. 17 от настоящия брой на Официален вестник.--------------------------------------------------


title: Решение № U3 от 12 юни 2009 година относно обхвата на понятието частична безработица , приложимо по отношение на безработните лица, упоменати в член 65, параграф 1 от Регламент (ЕО) № 883/2004 на Европейския парламент и на Съвета (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/45

         РЕШЕНИЕ № U3
   от 12 юни 2009 година
   относно обхвата на понятието „частична безработица“, приложимо по отношение на безработните лица, упоменати в член 65, параграф 1 от Регламент (ЕО) № 883/2004 на Европейския парламент и на Съвета
   (текст от значение за ЕИП и за Споразумението между ЕО и Швейцария)
   2010/C 106/13
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 65, параграф 1 от Регламент (ЕО) № 883/2004,
   като има предвид, че:

               (1)

               В член 65, параграф 2 от Регламент (ЕО) № 883/2004 се съдържа разпоредба, с която за напълно безработните лица се предвижда изключение от общия принцип lex loci laboris, определен в член 11, параграф 3, буква a) от посочения регламент.

               (2)

               При определянето на това дали дадено лице следва да се разглежда като напълно или частично безработно по смисъла на член 65, параграфи 1 и 2 от посочения регламент трябва да се прилагат единни за Общността критерии. Подобна оценка не може да се направи въз основа на критерии на националното право.

               (3)

               Тъй като практиките на националните социалноосигурителни институции в отделните държави-членки показват различия в тълкуването по отношение на определянето на вида безработица, е важно да бъде уточнен обхватът на посочения член с оглед на приемането на единни и балансирани критерии за целите на прилагането му от страна на съответните институции.

               (4)

               Съгласно член 65, параграф 2 от Регламент (ЕО) № 883/2004 напълно безработно лице, което вече не поддържа никаква връзка с компетентната държава-членка, получава обезщетения за безработица от институцията в държавата на пребиваване.

               (5)

               Оценката на това дали съществува или се поддържа връзка на трудово отношение се основава изцяло на националното законодателство на държавата на заетост.

               (6)

               Целта на член 65 от регламента, а именно защитата на безработните лица, не би била постигната, ако дадено лице, което продължава да бъде наето от същото предприятие, което се намира в държава-членка, различна от тази, на чиято територия лицето пребивава и чиято дейност е преустановена, въпреки това се разглежда като напълно безработно и поради това от него се изисква да кандидатства за обезщетения за безработица пред институцията по местопребиваване.
               Като предприе действия в съответствие с условията, заложени в член 71, параграф 2 от Регламент (ЕО) № 883/2004,

         РЕШИ:

               1.

               Що се отнася до прилагането на член 65, параграф 1 от Регламент (ЕО) № 883/2004, определянето на вида безработица (т.е. частична или пълна) зависи от това дали между страните съществува или се поддържа определена връзка от трудовоправно договорно естество, а не от продължителността на евентуални временни преустановявания на дейността на работника.

               2.

               Ако дадено лице продължава да бъде наето от предприятие в държава-членка, различна от тази, на чиято територия пребивава, но дейността му е преустановена, макар че то може да се завърне на тази позиция по всяко време, лицето се разглежда като частично безработно, а съответстващите обезщетения се предоставят от компетентната институция на държавата-членка на заетост в съответствие с член 65, параграф 1 от посочения регламент.

               3.

               Ако при отсъствието на каквото и да е трудовоправно договорно отношение дадено лице вече не поддържа никаква връзка с държавата-членка на заетост (например понеже трудовоправното договорно отношение вече е прекратено или срокът му е изтекъл), то се разглежда като напълно безработно в съответствие с член 65, параграф 2 от посочения регламент, а обезщетенията се предоставят от институцията по местопребиваване.

               4.

               Ако дадено самостоятелно заето лице вече не провежда никаква професионална или търговска дейност в държавата-членка на осъществяване на дейността, то се разглежда като напълно безработно в съответствие с член 65, параграф 2 от посочения регламент, а обезщетенията се предоставят от институцията по местопребиваване.

               5.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.


title: 2008/936/ЕО: Решение на Съвета от 15 септември 2008 година относно подписването и сключването на протокол към Временното споразумение за търговия и свързаните с търговията въпроси между Европейските общности, от една страна, и Република Албания, от друга страна, за да се вземе предвид присъединяването на Република България и Румъния към Европейския съюз

text:
                  19.12.2008

                  BG

                  Официален вестник на Европейския съюз

                  L 341/1

         РЕШЕНИЕ НА СЪВЕТА
         от 15 септември 2008 година
         относно подписването и сключването на протокол към Временното споразумение за търговия и свързаните с търговията въпроси между Европейските общности, от една страна, и Република Албания, от друга страна, за да се вземе предвид присъединяването на Република България и Румъния към Европейския съюз
         (2008/936/ЕО)
         СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за създаване на Европейската общност, и по-специално член 133, във връзка с член 300, параграф 2, първа алинея, първото изречение и член 300, параграф 3, първа алинея от него,
         като взе предвид Акта за присъединяване на България и Румъния и по-специално член 6, параграф 2 от него,
         като взе предвид предложението на Комисията,
         като има предвид, че:

                     (1)

                     На 23 октомври 2006 г. Съветът упълномощи Комисията да започне преговори, от името на Европейската общност и нейните държави-членки, с Република Албания за сключване на протокол към Временното споразумение за търговия и свързаните с търговията въпроси между Европейските общности и техните държави-членки, от една страна, и Република Албания, от друга страна, за да се вземе предвид присъединяването на Република България и Румъния към Европейския съюз.

                     (2)

                     Преговорите приключиха успешно, като протоколът беше парафиран на 7 януари 2008 г. Протоколът следва да бъде сключен от името на Общността,

               РЕШИ:

            Член 1
            Протоколът към Временното споразумение за търговия и свързаните с търговията въпроси между Европейските общности, от една страна, и Република Албания, от друга страна, за да се вземе предвид присъединяването на Република България и Румъния към Европейския съюз, се одобрява с настоящото от името на Европейската общност.
            Текстът на протокола е приложен към настоящото решение.

            Член 2
            Председателят на Съвета е оправомощен да посочи лицето(ата), упълномощено(и) да подпише(ат) протокола от името на Европейската общност.

            Член 3
            Председателят на Съвета депозира, от името на Европейската общност, инструментите за одобрението, предвидени в член 11 от протокола.

            Член 4
            Протоколът се прилага временно, считано от 1 януари 2007 г.

            Съставено в Брюксел на 15 септември 2008 година.

                  За Съвета

                  Председател

               B. KOUCHNER


title: Решение на Съвета от 14 февруари 2011 година за назначаване и замяна на членове на управителния съвет на Европейския център за развитие на професионалното обучение

text:
               22.2.2011

               BG

               Официален вестник на Европейския съюз

               C 56/8

         РЕШЕНИЕ НА СЪВЕТА
   от 14 февруари 2011 година
   за назначаване и замяна на членове на управителния съвет на Европейския център за развитие на професионалното обучение
   2011/C 56/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесената от Комисията в Съвета кандидатура в категорията на представителите на организациите на работниците и служителите,
   като има предвид, че:

               (1)

               С решението си от 14 септември 2009 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Petri LEMPINEN се освободи едно място за член на управителния съвет на центъра в категорията на представителите на организациите на работниците и служителите,

         РЕШИ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ:

               ФИНЛАНДИЯ

               :

               Г-н Aleksi KALENIUS
               Финландска професионална конфедерация „STTK“

      Съставено в Брюксел на 14 февруари 2011 година.

            За Съвета

            Председател

         HOFFMANN R.

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: Решение 2008/101/ОВППС на Съвета от 28 януари 2008 година относно стартирането на военната операция на Европейския съюз в Република Чад и Централноафриканската република (операция EUFOR Tchad/RCA)

text:
               8.2.2008

               BG

               Официален вестник на Европейския съюз

               L 34/39

      РЕШЕНИЕ 2008/101/ОВППС НА СЪВЕТА

   от 28 януари 2008 година
   относно стартирането на военната операция на Европейския съюз в Република Чад и Централноафриканската република (операция EUFOR Tchad/RCA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 17, параграф 2 от него,
   като взе предвид Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и Централноафриканската република (1) (операция EUFOR Tchad/RCA), и по-специално член 5 от него,
   като има предвид, че:

               (1)

               На 25 септември 2007 г. Съветът за сигурност на Организацията на обединените нации единодушно прие Резолюция 1778 (2007), с която се одобрява установяването на мисия на ООН в Централноафриканската република и Чад (MINURCAT) и се разрешава на ЕС да проведе операция в тези държави за срок от 12 месеца, считано от датата, на която се декларира първоначална оперативна готовност.

               (2)

               Властите в Чад и Централноафриканската република приветстваха възможността за военно присъствие на ЕС в техните съответни държави с изявления съответно от 25 октомври 2007 г. и 16 октомври 2007 г.

               (3)

               Съгласно член 6 от Протокола за позицията на Дания, приложен към Договора за Европейския съюз и Договора за създаване на Европейската общност, Дания не участва в изработването и изпълнението на решения и действия на Европейския съюз, имащи отбранителен характер и, следователно, не участва във финансирането на операцията,

         РЕШИ:
   Член 1
   Планът на операцията се одобрява.
   Член 2
   Правилата за намеса се одобряват.
   Член 3
   Военната операция на ЕС в Република Чад и Централноафриканската република (операция EUFOR Tchad/RCA) ще започне на 28 януари 2008 година.
   Член 4
   Командващият операцията на ЕС се упълномощава, с непосредствен ефект, да издаде заповед за действие, за да се извърши разполагането на военните сили и да започне изпълнението на мисията.
   Член 5
   Настоящото решение влиза в сила в деня на приемането му.
   Член 6
   Настоящото решение се публикува в Официален вестник на Европейския съюз.

      Съставено в Брюксел на 28 януари 2008 година.

            За Съвета

            Председател

         D. RUPEL

      (1)  ОВ L 279, 23.10.2007 г., стр. 21.


title: 2008/506/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на общия бюджет на Европейския съюз за 2005 финансова година, раздел VIII Б - Европейски надзорен орган по защита на данните

text:
               15.7.2008

               BG

               Официален вестник на Европейския съюз

               L 187/75

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на общия бюджет на Европейския съюз за 2005 финансова година, раздел VIII Б — Европейски надзорен орган по защита на данните
   (2008/506/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за 2005 финансова година — том I (C6-0472/2006) (2),
   като взе предвид годишния доклад на Сметната палата относно изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол (A6-0111/2007),

               1.

               Освобождава Надзорния орган по защита на данните от отговорност във връзка с изпълнението на бюджета за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския икономически и социален комитет, Комитета на регионите, Европейския омбудсман и Европейския орган по защита на данните, и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).
    ---documentbreak---

               15.7.2008

               BG

               Официален вестник на Европейския съюз

               L 187/76

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за 2005 финансова година, раздел VIIIБ — Европейски надзорен орган по защита на данните
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за 2005 финансова година — том I (C6-0472/2006) (2),
   като взе предвид годишния доклад на Сметната палата относно изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол (A6-0111/2007),

               1.

               Отбелязва, че през 2005 г. Европейският надзорен орган по защита на данните е разполагал с бюджетни кредити за поети задължения в размер на общо 2 840 733 EUR, от които са използвани 82,77 %;

               2.

               Отбелязва, че одитът на Европейския надзорен орган по защита на данните от страна на Европейската сметна палата не е довел до никакви забележки по същество; отбелязва, че след въвеждането на счетоводния принцип на начисляване, считано от 1 януари 2005 г., финансовите отчети на Европейския надзорен орган по защита на данните показват положителен икономически резултат в размер на 211 631 EUR и размер на пасивите, който надвишава активите с 202 504 EUR;

               3.

               Отбелязва, че 2005 г. е първата година, през която Европейският надзорен орган по защита на данните е бил изцяло в действие; припомня, че бюджетът за 2005 г. включва увеличение от 48,8 % в сравнение с бюджета за 2004 г.;

               4.

               Отбелязва, че Европейският надзорен орган по защита на данните е представил бюджет за 2007 г. в размер на 5 080 699 EUR, представляващ увеличение от 23 % в сравнение с окончателния бюджет за 2006 г (4 147 378 EUR), в което е отразено искането за 5 нови длъжности, разширяване на офисното пространство и увеличаване на разходите за превод;

               5.

               Припомня, че на 24 юни 2004 г. генералните секретари на Комисията, Европейския парламент и Съвета подписаха съвместно с Европейския надзорен орган по защита на данните споразумение за административно сътрудничество за оказване на подкрепа на Европейския надзорен орган по защита на данните за начален период от 3 години, съгласно което:

                           —

                           счетоводителят и вътрешният одитор на Комисията са назначени за счетоводител и одитор на Европейския надзорен орган по защита на данните;

                           —

                           отделите на Комисията предоставят съдействие за всички задачи по отношение на управлението на лица, свързани с институцията (определяне на права, изплащане на възнаграждения, възстановяване на медицински разноски, плащания във връзка с командировки и др.)

                           —

                           отделите на Комисията също подпомагат Европейския надзорен орган по защита на данните при определянето и изпълнението на бюджета;

                           —

                           Европейският надзорен орган по защита на данните е разположен в сградите на Европейския парламент; отделите на Европейския парламент оказват съдействие на Европейския надзорен орган по защита на данните по отношение на материалното оборудване и експертните познания във връзка с неговото настаняване в сградите (охрана на сградите, поща, компютри, телефони, кабинети и доставки);

                           —

                           Съветът предоставя съдействие за осъществяване на превод;

               6.

               Отбелязва, че на 7 декември 2006 г. споразумението за административно сътрудничество беше подновено за още 3 години, считано от 16 януари 2007 г.;

               7.

               Отбелязва, че чрез решение от 7 ноември 2006 г. Европейският надзорен орган по защита на данните реши да създаде структура за вътрешен контрол, подходяща за дейността и изискванията на институцията;

               8.

               Приветства решението на Европейския надзорен орган по защита на данните и подпомагащия надзорен орган за публикуват ежегодно декларация за своите икономически и финансови интереси веднага след като техният нов интернет сайт бъде завършен в началото на 2007 г.; отбелязва, че междувременно те са изпратили писмени декларации относно своите финансови интереси за 2005 г. и 2006 г. във вид, подобен на формуляра, попълван всяка година от членовете на Европейския парламент, който не разкрива професионални дейности извън задължителните за деклариране, платени длъжности и дейности и друга относима информация;

               9.

               Приветства готовността на Европейския надзорен орган по защита на данните да се присъедини към междуинституционалното споразумение относно Европейската служба за борба с измамите и го насърчава да предприеме всички необходими стъпки във възможно най-скоро време.

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).


title: 2008/645/ЕО: Решение на Съвета от 15 юли 2008 година за изменение на Решение 97/126/ЕО относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна

text:
               7.8.2008

               BG

               Официален вестник на Европейския съюз

               L 212/3

      РЕШЕНИЕ НА СЪВЕТА

   от 15 юли 2008 година
   за изменение на Решение 97/126/ЕО относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна
   (2008/645/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение, от него,
   като взе предвид предложението на Комисията,
   като има предвид, че:

               (1)

               Решение 97/126/ЕО на Съвета от 6 декември 1996 година (1) се отнася до сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна (наричано по-долу „споразумението“).

               (2)

               В съответствие с член 31 от споразумението беше създаден Съвместен комитет, който отговаря за администрирането на споразумението и обезпечава правилното му изпълнение. За тази цел Комитетът отправя препоръки и приема решения, които са приведени в действие от договарящите страни в съответствие с техните собствени правила. С тази цел в Решение 97/126/ЕО следва да бъде изрично посочено, че Комисията е оправомощена да приема при нужда такива подробни правила за изпълнение.

               (3)

               Мерките, необходими за изпълнението на препоръките и решенията на Съвместния комитет, създаден с член 31 от споразумението следва да бъдат приети в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (2).

               (4)

               Решение 97/126/ЕО следва да бъде съответно изменено,

         РЕШИ:
   Член 1
   В Решение 97/126/ЕО се добавят следните членове:

      „Член 3
      Комисията приема при нужда подробни правила за изпълнението на препоръките и решенията на Съвместния комитет, създаден с член 31 от споразумението в съответствие с процедурата, установена в член 4, параграф 2 от настоящото решение.
      Член 4
      1.   Комисията се подпомага от Управителния комитет за общата организация на селскостопанските пазари, създаден с член 195 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (3).
      2.   При позоваване на настоящия параграф се прилагат членове 4 и 7 от Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (4).
      Срокът, установен в член 4, параграф 3 от Решение 1999/468/ЕО, се определя на един месец.

   Член 2
   Настоящото решение поражда действие в деня след публикуването му в Официален вестник на Европейския съюз.

      Съставено в Брюксел на 15 юли 2008 година.

            За Съвета

            Председател

         M. BARNIER

      (1)  ОВ L 53, 22.2.1997 г., стр. 1.

      (2)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (3)  ОВ L 299, 16.11.2007 г., стp. 1. Регламент, последно изменен с Регламент (ЕО) № 510/2008 (ОВ L 149, 7.6.2008 г., стр. 61).

      (4)  ОВ L 184, 17.7.1999 г., стp. 23. Решение, изменено с Решение 2006/512/ЕО (ОВ L 200, 22.7.2006 г., стp. 11).“


title: Решение (ЕС) 2015/1174 на Съвета от 14 юли 2015 година за изменение на Решение 1999/70/ЕО относно външните одитори на националните централни банки по отношение на външния одитор на Banka Slovenije

text:
               17.7.2015

               BG

               Официален вестник на Европейския съюз

               L 189/38

         РЕШЕНИЕ (ЕС) 2015/1174 НА СЪВЕТА
   от 14 юли 2015 година
   за изменение на Решение 1999/70/ЕО относно външните одитори на националните централни банки по отношение на външния одитор на Banka Slovenije
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 10 юни 2015 г. до Съвета на Европейския съюз относно външните одитори на Banka Slovenije (ЕЦБ/2015/23) (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите-членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета.

               (2)

               Мандатът на настоящите външни одитори на Banka Slovenije — Deloitte Revizija d.o.o., изтече след одита за финансовата 2014 година. Поради това е необходимо да се назначат външни одитори за периода, започващ от финансовата 2015 година.

               (3)

               Banka Slovenije избра Ernst & Young d.o.o. за свои външни одитори за финансовите години 2015—2017.

               (4)

               Управителният съвет на ЕЦБ препоръча Ernst & Young d.o.o. за външни одитори на Banka Slovenije за финансовите години 2015—2017.

               (5)

               Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 1, параграф 13 от Решение 1999/70/ЕО се заменя със следното:

                  „13.

                  Ernst & Young d.o.o. се одобряват за външен одитор на Banka Slovenije за финансовите години 2015—2017.“

   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.

      Съставено в Брюксел на 14 юли 2015 година.

            За Съвета

            Председател

         P. GRAMEGNA

      (1)  ОВ C 201, 18.6.2015 г., стр. 1.

      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).